Siguldas novada pašvaldības (reģ. Nr. 90000048152)

Iepirkuma (pamatojoties uz PIL 9.pantu)

**„** **Pārvietojamo sanitāro mezglu uzstādīšana un apsaimniekošana Siguldas novada pašvaldības vajadzībām”**

(identifikācijas Nr. SNP 2019/28)

Noslēguma ziņojums/Lēmums

Siguldā

2019. gada 05.septembrī

1. **Identifikācijas Nr. –** SNP 2019/28
2. **Datums, kad paziņojums ievietots internetā** ([www.iub.gov.lv](http://www.iub.gov.lv)) **–** 16.08.2019.

Publikācija EIS e-konkursu apakšsistēmā: https://www.eis.gov.lv/EKEIS/Supplier/Procurement/25974 – 16.08.2019.

Iepirkuma Nolikums ievietots Siguldas novada pašvaldības tīmekļvietnē [www.sigulda.lv](http://www.sigulda.lv) – 16.08.2019.

1. **Pasūtītāja nosaukums -** Siguldas novada pašvaldība, Pils iela 16, Sigulda, Siguldas nov., LV-2150.
2. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Iepirkuma komisijas priekšsēdētājas vietniece Rudīte Bete

Komisijas locekļi Anita Strautmane

 Andis Ozoliņš

Signe Pavasare

 Līga Landsberga

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8), veiktas izmaiņas komisijas sastāvā 17.01.2019. ar Siguldas novada pašvaldības domes sēdes lēmumu (protokols Nr. 2, §19) un 24.07.2019. ar Siguldas novada pašvaldības rīkojumu Nr. 10-7./72, 05.08.2019. ar Siguldas novada pašvaldības rīkojumu Nr. 10-7./74.

 Iepirkuma dokumentu sagatavotājs/Pieaicinātā persona/eksperts:

 Teritorijas attīstības pārvaldes galvenā dārzkopības speciāliste Dita Laure

Iepirkuma dokumentu sagatavotāja,

 Juridiskās pārvaldes vadītāja vietniece iepirkuma jautājumos Inguna Abzalone

**5. Iepirkuma priekšmets un tā īss raksturojums**: Iepirkuma priekšmets pārvietojamo sanitāro mezglu uzstādīšana un apsaimniekošana Siguldas novada pašvaldības vajadzībām (turpmāk – Pakalpojums) atbilstoši Iepirkuma nolikumam un Iepirkuma nolikumam pievienotās Tehniskās specifikācijas (Nolikuma 2.pielikums) noteiktajām prasībām.

 CPV kods: 50760000-0 (publisko tualešu remonts un uzturēšana).

**6. Iesniedzamā piedāvājuma sastāvs:**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** |
| 6.1. Pretendents piesakās dalībai iepirkumā, iesniedzot pieteikumu un informāciju par sevi.  | 6.1.1. Pieteikums dalībai iepirkumā, ko sagatavo atbilstoši pievienotajai formai (Nolikuma 1.pielikums). 6.1.2. Personu apvienībai un personālsabiedrībai jāiesniedz vienošanās, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma Līgumu, bez tam, vienošanās jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku apliecināts apliecinājums, ka gadījumā ja personu apvienībai tiks piešķirtas līguma slēgšanas tiesības, līdz iepirkuma līguma slēgšanai, personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.6.1.3. Pilnvara vai cits dokuments, kas ļauj piedāvājumu parakstījušai personai uzņemties saistības pretendenta vārdā. |
| **Atlases dokumenti** |
| 6.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji, kuru sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrētas normatīvajos aktos noteiktajā kārtībā.  | 6.2.1. Par reģistrācijas faktu Pasūtītāja Iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv) .6.2.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.6.2.3. Ja par iepirkuma uzvarētāju tiks atzīta piegādātāju apvienība, tās pienākums 10 (desmit) dienu laikā skaitot no dienas, kad Pasūtītājs būs tiesīgs slēgt iepirkuma līgumu:6.2.3.1. izveidot personālsabiedrību, reģistrējot to normatīvos noteiktajā kārtībā Latvijas Republikas Uzņēmumu reģistrā vai līdzvērtīgā iestādē ārvalstīs, un iesniegt Pasūtītājam nepieciešamos dokumentus (Uzņēmuma reģistra izziņa par reģistrāciju oriģināls, Pretendenta vai notariāli apstiprināta kopija) līguma noslēgšanai vai6.2.3.2. noslēgt sabiedrības līgumu, vienojoties par apvienības dalībnieku atbildības sadalījumu un attiecīgo dokumentu normatīvajos aktos noteiktajā kārtībā apliecinātas kopijas iesniedz Pasūtītājam. |
| 6.3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 6.3.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē.6.3.2. Pretendenta un personas, uz kuras saimnieciskajām un finansiālajām iespējām Pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām Pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi. |
| 6.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | 6.4. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. |
| 6.5.Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 3 (trīs) gadu laikā līdz piedāvājuma iesniegšanas termiņa beigām ir pieredze:1 (viena) pārvietojamo sanitāro mezglu piegādes un apkalpošanas līguma izpildē, nodrošinot pārvietojamo sanitāro mezglu uzturēšanu sabiedriski pieejamās teritorijās, publiskai lietošanai ne mazāk kā vienai sezonai UN 1 (viena) pārvietojamo sanitāro mezglu piegādes un apkalpošanas līgumu pasākumu aprīkošanā ar pārvietojamajiem sanitārajiem mezgliem, veicot to apkalpošanu par kopējo līguma/u summu nemazāku kā 40 000,00 EUR (četrdesmit tūkstoši euro), un par to jābūt saņemtām pozitīvām atsauksmēm.  | 6.5.1. Pretendents aizpilda “Apliecinājums par Pretendenta pieredzi” (Nolikuma 3.pielikums).6.5.2.Pretendentam ir jāiesniedz apliecinājums par savu un/vai Nolikuma 3.5.punktā minēto personu pieredzi(3.pielikums).6.5.3. Atsauksmes, kurās apliecināta Pretendenta pieredze Nolikuma 3.5.punktā Pakalpojumu izpildē.  |
| 6.6. Pretendents ir tiesīgs balstīties uz citu uzņēmēju iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 3.punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | 6.6.1. Ja Pretendents plāno piesaistīt apakšuzņēmēju/s, piedāvājumā ir jāiekļauj informācija par apakšuzņēmējiem (4.pielikums). |
| 6.7. Pretendentam jānodrošina vides aizsardzības pasākumi. | 6.7.1. Noslēgta līguma par pārvietojamo sanitāro mezglu uzkrāto fekālo atkritumu apsaimniekošanu kopija vai apliecinājums, ja pretendents tiks atzīts par uzvarētāju iepirkumā, līdz pakalpojumu uzsākšanai tas noslēgs līgumu par pārvietojamo sanitāro mezglu uzkrāto fekālo atkritumu apsaimniekošanu (šajā gadījumā pēc līguma noslēgšanas iesniedzot Pasūtītājam līguma kopiju). |
| 6.8. Prasības tehniskajam nodrošinājumam. Pretendenta īpašumā/nomā vai uz noslēgta līguma pamata ir pietiekošs nepieciešamais tehniskais aprīkojums (mobilais transports, pārvietojamie sanitārie mezgli) šī līguma izpildei. | 6.8.1. Pretendenta apliecinājums, ka Pretendenta īpašumā/nomā vai uz noslēgta līguma pamata ir:6.8.1.1. nepieciešamais pārvietojamo sanitāro mezglu skaits pastāvīgo un pasākumu vajadzību nodrošināšanai, atbilstoši Tehniskajās specifikācijās minētajam (Nolikuma 2.pielikums);6.8.1.2. mobilais transports, kura pilnā masa nepārsniedz 7,5 t, ar maksimālo augstumu 2,40 m, platumu 2,30, m, garumu 7,50 m, pievienojot tehniskās apliecības kopiju vai līguma kopiju par iepriekš minēto, atbilstoši Tehniskajās specifikācijās minētajam (Nolikuma 2.pielikums). |
| 6.9. Prasības operatīvai pārvietojamo sanitāro mezglu papildus apkopei. | 6.9.1. Pretendenta apliecinājums, ka Pretendents var nodrošināt operatīvu pārvietojamo sanitāro mezglu papildus apkopi, 1 (vienas) stundas laikā no informācijas saņemšanas brīža no Pasūtītāja, atbilstoši Tehniskajās specifikācijās minētajam (Nolikuma 2.pielikums). |
| **Finanšu piedāvājums** |
| 6.10. Finanšu piedāvājums jāsagatavo un jāiesniedz atbilstoši Nolikumam pievienotajai finanšu piedāvājuma formai (5.pielikums). | 6.10.1. Finanšu piedāvājums jāsagatavo un jāiesniedz atbilstoši Nolikumam pievienotajai finanšu piedāvājuma formai (5. pielikums). 6.10.2. Finanšu piedāvājumā piedāvātajā cenā iekļaujamas visas ar Tehniskajā specifikācijā (Nolikuma 2.pielikums) tieši un netieši saistītās izmaksas, normatīvajos aktos paredzētie nodokļi, izņemot PVN.  |

## 7. Piedāvājumu izvēles kritērijs:

Atbilstība iepirkuma Nolikumam (Atlases dokumenti, Finanšu piedāvājums) un saimnieciski visizdevīgākaispiedāvājums, kuru nosaka vērtējot cenu (Nolikuma 5.pielikums).

**8. Piedāvājuma iesniegšanas vieta un termiņš:**

Siguldas novada pašvaldības Administrācijas ēkā, Zinātnes ielā 7, Peltēs, Siguldas pagastā,2.stāvā, 209.kabinetā, līdz 2019.gada 27.augusta plkst.10:00.

**9. Iesniegtie pretendentu piedāvājumi, iesniegšanas datums un laiks, piedāvātā cena:**

|  |  |  |  |
| --- | --- | --- | --- |
| **Nr.** | **Pretendents** | iesniegšanas datums un laiks | Cena EUR bez PVN |
| **1.** SIA “Modul” | piedāvājums iesniegts 26.08.2019. plkst. 08:20 | **21 600,00** |
| **2.** SIA “Blaizer-AG” | piedāvājums iesniegts 27.08.2019. plkst. 09:10 | **12 710,00** |
| **3.** SIA “TOI TOI Latvija” | piedāvājums iesniegts 27.08.2019. plkst. 09:14 | **11 524,00** |

**10. Iepirkuma komisijas kopējais piedāvājumu salīdzināšanas un vērtēšanas pārskats.**

**10.1. Piedāvājumu noformēšana un kvalifikācijas atbilstības pārbaude**

Izskatot Pretendentu SIA “Modul”, SIA “Blaizer-AG”, SIA “TOI TOI Latvija” iesniegtos piedāvājumus, Siguldas novada pašvaldības Iepirkuma komisija pieņēma lēmumu, ka SIA “Modul”, SIA “Blaizer-AG”, SIA “TOI TOI Latvija” piedāvājumi noformēti atbilstoši iepirkuma Nolikuma 1.8.punkta prasībām un piedalās tālākā vērtēšanā.

 Siguldas novada pašvaldības Iepirkuma komisija pārliecinās, ka Pretendenti SIA “Modul”, SIA “Blaizer-AG”, SIA “TOI TOI Latvija” ir reģistrēti Latvijas Republikas Uzņēmumu reģistra Komercreģistrā: <https://company.lursoft.lv/modul/40103174460?l=LV> ; <https://company.lursoft.lv/blaizer-ag/40103131692?l=LV> ; <https://company.lursoft.lv/toi-toi-latvija/40003673092?l=LV>

**10.2. Atlases dokumenti**

 **10.2.1. Par pretendentu SIA “TOI TOI Latvija”:**

Siguldas novada pašvaldības Iepirkuma komisija saskaņā ar iepirkuma Nolikuma 6.1.4.punktu, 2019.gada 03.septembrī lūdza rakstveidā sniegt precizējumu/skaidrojumu par Pretendenta SIA “TOI TOI Latvija” iesniegto piedāvājumu (papildus informācijas pieprasījums par SIA “TOI TOI Latvija” iesniegto piedāvājumu (03.09.2019. iesniegums Nr. 1.3.8. – 1/2322).

Izskatot SIA “TOI TOI Latvija” iesniegto precizējošo informāciju (05.09.2019. atbildes vēstule e-pastā) un Pretendenta SIA “TOI TOI Latvija” iesniegto piedāvājumu, Siguldas novada pašvaldības Iepirkuma komisija konstatēja, ka atlases dokumenti atbilst iepirkuma Nolikuma 3.7., 3.7.1.punkta prasībām.

Pamatojoties uz iepriekš minēto, Siguldas novada pašvaldības Iepirkuma komisija pieņēma lēmumu, ka Pretendents SIA “TOI TOI Latvija” piedalās tālākā vērtēšanā (SIA “TOI TOI Latvija” iesniegtā precizējošā informācija (05.09.2019. e-pasta atbildes vēstule).

**10.2.2. Par pretendentu SIA “MODUL”:**

Siguldas novada pašvaldības Iepirkuma komisija saskaņā ar iepirkuma Nolikuma 6.1.4.punktu, 2019.gada 03.septembrī lūdza rakstveidā sniegt precizējumu/skaidrojumu par Pretendenta SIA “MODUL” iesniegto piedāvājumu (papildus informācijas pieprasījums par SIA “MODUL” iesniegto piedāvājumu (03.09.2019. iesniegums Nr. 1.3.8. – 1/2323).

Izskatot SIA “MODUL” iesniegto precizējošo informāciju (04.09.2019. atbildes vēstule Nr. S04/09/19 e-pastā) un Pretendenta SIA “MODUL” iesniegto piedāvājumu, Siguldas novada pašvaldības Iepirkuma komisija konstatēja, ka atlases dokumenti atbilst iepirkuma Nolikuma 3.7., 3.7.1.punkta prasībām.

Pamatojoties uz iepriekš minēto, Siguldas novada pašvaldības Iepirkuma komisija pieņēma lēmumu, ka Pretendents SIA “MODUL” piedalās tālākā vērtēšanā (SIA “MODUL” iesniegtā precizējošā informācija (04.09.2019. e-pasta atbildes vēstule Nr. S04/09/19).

Tālākā vērtēšanā piedalās Pretendents: SIA “MODUL”, SIA “Blaizer–AG”, SIA “TOI TOI Latvija”.

**10.3. Finanšu piedāvājums**

Pretendentu SIA “MODUL”, SIA “Blaizer–AG”, SIA “TOI TOI Latvija” iesniegtie finanšu piedāvājuma dokumenti atbilst iepirkuma Nolikuma 3.10., 3.10.1., 3.10.2.punkta prasībām.

|  |  |  |
| --- | --- | --- |
| Nr. | Pretendents | Cena EUR bez PVN |
| 1. | SIA “MODUL” | 21 600,00 |
| 2. | SIA “Blaizer-AG” | 12 710,00 |
| 3. | SIA “TOI TOI Latvija” | 11 524,00 |

**11. Lēmuma pieņemšana:**

2019.gada 5.septembrī, Siguldasnovada pašvaldības Iepirkuma komisija atklāti balsojot, ar 4 balsīm „par” (I.Zālīte, R.Bete, A.Ozoliņš, A.Strautmane), „pret” – nav, „atturas” – nav, nolemj, ka – **SIA “TOI TOI Latvija”** iesniegtais piedāvājums atbilst iepirkuma Nolikuma prasībām un ir saimnieciski izdevīgākais no vērtējamiem piedāvājumiem, kuru nosaka, ņemot vērā tikai piedāvāto kopējo cenu.

**12. PIL 9. panta astotās daļas 1. un 2., 5.punktā minēto apstākļu pārbaude pretendentam, kuram tiek piešķirtas līguma slēgšanas tiesības:**

Pasūtītājs nekonstatēja PIL 9. panta astotās daļas 1., 2. un 5. punktā minētos apstākļus, jo saskaņā ar PIL 9. panta devīto daļu Iepirkuma komisija pārbaudīja pretendentu, kuram būtu piešķiramas līguma slēgšanas tiesības (SIA “TOI TOI Latvija”) datus, izmantojot Ministru kabineta noteikto informācijas sistēmu, Ministru kabineta noteiktajā kārtīgā iegūstot informāciju:

1. par PIL 9. panta astotās daļas 2 punktā minēto faktu – no Valsts ieņēmumu dienesta;
2. par PIL 9. panta astotās daļas 1.un 5. punktā minētajiem faktiem – no Uzņēmumu reģistra.

Pielikumā: SIA “TOI TOI Latvija”

E-izziņas par nodokļu nomaksas statusu:

NO Nr. 31419090-1003266658 uz 27.08.2019. (piedāvājuma iesniegšanas termiņa pēdējā diena);

NO Nr.31419092-1003266675 uz 05.09.2019. (diena, kad pieņemts lēmums par iespējamu līguma slēgšanas tiesību piešķiršanu);

E-izziņa par likvidācijas, maksātnespējas un saimnieciskās darbības apturēšanas procesiem URA Nr.31419092-1003266663.

**13. Pretendenta, kuram būtu piešķiramas līguma slēgšanas tiesības pārbaude atbilstoši Starptautisko un Latvijas Republikas nacionālo sankciju likuma 11.1 pantam**

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma 11.1panta pirmajā un otrajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.1 pantam, veicot pārbaudi Noziedzīgi iegūtu līdzekļu legalizācijas novērtēšanas dienesta (Kontroles dienesta) tīmekļa vietnē: http://sankcijas.kd.gov.lv

**14. Lēmuma pieņemšana:**

2019.gada 5.septembrī, Siguldasnovada pašvaldības Iepirkuma komisija atklāti balsojot, ar 4 balsīm „par” (I.Zālīte, R.Bete, A.Ozoliņš, A.Strautmane), „pret” – nav, „atturas” – nav, nolemj, ka – **SIA “TOI TOI Latvija”** iesniegtais piedāvājums atbilst iepirkuma Nolikuma prasībām un ir saimnieciski izdevīgākais no vērtējamiem piedāvājumiem, kuru nosaka, ņemot vērā tikai piedāvāto kopējo cenu.

**15. Saņemtie pieprasījumi izskaidrot iepirkuma nolikumu, sniegtās atbildes: Nav**

Iepirkuma komisijas priekšsēdētāja I.Zālīte